open-index/open-wikipedia-markdown huggingface dataset:
แด่เธอ...ด้วยดวงใจ

**แด่เธอ...ด้วยดวงใจ** () , ) เป็นละครที่ออกอากาศในช่วงเวลาไพร์มไทม์ของญี่ปุ่น คือ ละครวันจันทร์ เวลา 21:00 น. เรียกว่า "เกะสุคุ ดราม่า" () มีการนำเข้ามาออกอากาศในประเทศไทย ทางสถานีโทรทัศน์ทีวีไทย กำหนดแพร่ภาพทุกวันพฤหัสบดี และวันศุกร์ เวลา 22:10 ~ 23:10 เริ่มตั้งแต่วันที่ 29 มกราคม 2552

## เนื้อเรื่อง
**ชิกิ** ได้พบกับ**ชุนสุเกะ**ในงานศพของโทชิยะ เธอรู้สึกประหลาดใจกับบุคลิกทีท่าที่ต่างกันโดยสิ้นเชิงระหว่างพี่น้องทั้งสองคน ทั้งคู่ได้พบกันอีกครั้งภายหลัง เมื่อได้รู้ว่าชุนสุเกะจะไม่สามารถมองเห็นได้อีก เธอก็พยายามทำทุกอย่างเพื่อช่วยเหลือเขา แต่เมื่ออาการของโรคทรุดหนักลง ชุนสุเกะตัดสินใจบอกเลิกกับเธอ เพราะไม่ต้องการให้เธอทิ้งอนาคตการเป็นแพทย์เด็กที่เธอฝันไว้ไป โดยไม่รู้ว่าเธอกำลังตั้งครรภ์ลูกของเขาทั้งสองอยู่ เรื่องยิ่งเลวร้ายลงเมื่อชิกิล้มป่วย และอาการป่วยครั้งนี้ส่งผลอันตรายอย่างยิ่งต่อชีวิตของชิกิและลูก

## ตัวละคร
*ชิกิ โทโมะกาว่า - มิโฮะ คันโนะ แพทย์แผนกกุมารเวช เป็นคนร่าเริง มองโลกในแง่ดี เมื่อได้รู้ว่าชุนสุเกะป่วยเป็นโรคร้าย ก็พยายามให้กำลังใจและช่วยเหลือ
*ชุนสุเกะ อะสึมิ - นาโอฮิโตะ ฟุจิกิ เป็นพี่ชายของโทชิยะ ช่างภาพมืออาชีพที่กำลังเข้าใกล้ความฝันที่จะเป็นช่างภาพที่มีชื่อเสียง แต่ต้องป่วยเป็นโรคร้ายที่ทำให้ตาค่อยๆ มองไม่เห็นไปทีละน้อย จนบอดสนิท โรคนี้ยังไม่มีทางรักษา
*ไอ อาซากุระ - มิซากิ อิโต้ เพื่อนรักของชิกิ เป็นแม่ที่พยายามทำงานเพื่อเลี้ยงลูกเพียงลำพัง แอบมีใจให้ชินโกะ
*ชินโกะ โอริฮาร่า - ฮิโรชิ ทามากิ เพื่อนของชิกิ ทำงานเป็นพ่อครัวฝึกหัด ห่วงใยชิกิมาก ชอบชิกิมานาน ในตอนท้ายเมื่อได้รู้ความในใจของชิกิ จึงยอมให้ชิกิไปหาชุนสุเกะ
*โทชิยะ อะสึมิ - โยชิโนริ โอคะดะเพื่อนในกลุ่มของชิกิ,ไอ และชินโกะ น้องชายของชุนสุเกะ เสียชีวิตด้วยโรคร้ายไปตามลำพัง ไม่ยอมบอกใครถึงอาการป่วยของตนเอง 
*เคสุเกะ ฟุรุยะ - ซาบุโร่ โทคิโท นายแพทย์แผนกกุมารเวช คอยให้คำปรึกษาชิกิ ห่วงใยชิกิมากกว่าแพทย์คนอื่น
*เทสุโอะ โทโมะกาว่า - ชิเงรุ อิซึมิยะ พ่อของชิกิ รักและเป็นห่วงลูกสาวมาก มีนิสัยชอบโวยวาย เป็นเจ้าของร้านขายข้าวสาร
*มิสุโอะ โทโมะกาว่า - มิระอิ โมริยาม่า น้องชายของชิกิ

## ชื่อตอนและอัตราความนิยมในการชม (ในประเทศญี่ปุ่น ณ วันที่มีการออกอากาศ)

## แหล่งข้อมูลอื่น
#Fuji TV - Itoshi Kimi E (To The One I Love) 

หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ของสถานีโทรทัศน์ฟูจิ
บริษัทแพร่สัญญาณฟ็อกซ์

alt=|thumb|200x200px|โลโก้ของบริษัทฟ็อกซ์บรอดแคสติง
**บริษัทฟ็อกซ์บรอดแคสติง** หรือที่ชาวอเมริกันทั่วไปเรียกว่า “**ฟ็อกซ์**” () เป็นธุรกิจสถานีโทรทัศน์ของเครือ นิวส์ คอร์ปอเรชัน (ในปัจจุบันคือฟ็อกซ์ คอร์ปอเรชัน หลังจาก 20th Century Fox ได้ควบรวมกับ The Walt Disney Company) ยักษ์ใหญ่ด้านสื่อที่มีนายรูเพิร์ต เมอร์ด็อก เป็นเจ้าของ โดยสถานีฟ็อกส์นับได้ว่าเป็นสถานีโทรทัศน์ที่เติบโตอย่างรวดเร็วมาก ก่อตั้งเมื่อเพียง ค.ศ. 1986 แต่สามารถทะยานสู่อันดับหนึ่งด้านความนิยมสำหรับผู้ที่มีอายุตั้งแต่ 18 ถึง 49 ปี นอกจากนี้ในปี ค.ศ. 2007 - 2008 ฟ็อกซ์ยังได้แซงสถานีโทรทัศน์ซีบีเอส เข้าครองอันดับหนึ่งในความนิยมรวมอีกด้วย และต่อมาประเทศไทยยังได้ซื้อลิขสิทธิ์จากทรูวิชั่นส์ ออกอากาศในต้นปี พ.ศ. 2554 ในชื่อ “Fox Thailand” ชื่อ “FOX” นั้นถูกตั้งมาจาก The 20th Century Fox ซึ่งเป็นหนึ่งในเครือของนิวส์ คอร์ปอเรชั่นเช่นกัน โดย The 20th Century Fox เองก็ถูกตั้งชื่อจากนักจัดรายการชื่อดังอย่าง วิลเลียม ฟอกส์ ซึ่งได้ก่อตั้งบริษัทฟิล์ม ในปี ค.ศ. 1915 ก่อนจะล้มละลาย และเปลี่ยนชื่อใหม่เป็น The 20th Century Fox ในปี ค.ศ. 1935


หมวดหมู่:บริษัทของสหรัฐ
หมวดหมู่:สถานีโทรทัศน์ในสหรัฐ
หมวดหมู่:บริษัทที่ก่อตั้งในปี พ.ศ. 2529
หมวดหมู่:บริษัทที่ตั้งอยู่ในนครนิวยอร์ก
มากิ โฮริกิตะ

**มะกิ โฮะริกิตะ**（) เป็นนักแสดงหญิงชาวญี่ปุ่น ชาวโตเกียวโดยกำเนิด เริ่มเข้าวงการบันเทิงเมื่ออายุได้ 15 ปี จากการชักชวนของแมวมอง

## ผลงาน
### ละคร

### ภาพยนตร์

### โฆษณา
* NTT Docomo
* Santory
* Fuji Film
* Lotte
* Shiseido
* Nintendo
อื่น ๆ

## แหล่งข้อมูลอื่น ๆ

# Horikita Collection 

หมวดหมู่:นักแสดงหญิงชาวญี่ปุ่น
หมวดหมู่:นักแสดงละครโทรทัศน์หญิงชาวญี่ปุ่น
หมวดหมู่:นักแสดงภาพยนตร์หญิงชาวญี่ปุ่น
กระทรวงกลาโหมสหรัฐ

**กระทรวงสงครามสหรัฐ** (; ย่อ: Dow) เป็นกระทรวงของรัฐบาลกลางแห่งสหรัฐ ที่ทำหน้าที่ประสานงานและตรวจตราการทำงานและหน่วยงานราชการของรัฐบาลสหรัฐที่เกี่ยวข้องโดยตรงกับความมั่นคงของชาติและการทหาร

กระทรวงสงครามสหรัฐ แบ่งการบริหารออกเป็นสามทบวงทหารได้แก่: ทบวงทหารบก, ทบวงทหารเรือ และทบวงทหารอากาศ แต่ละทบวงอยู่ภายใต้การกำกับของรัฐมนตรีว่าการทบวง ซึ่งเป็นผู้ใต้บังคับบัญชาของรัฐมนตรีว่าการกระทรวงกลาโหม

## ชื่อ
เมื่อวันที่ 5 กันยายน 2025 ประธานาธิบดีดอนัลด์ ทรัมป์ ได้ลงนามในคำสั่งของฝ่ายบริหารเพื่ออนุมัติการเปลี่ยนชื่อกระทรวงกลาโหมและชื่อตำแหน่งรัฐมนตรีว่าการกระทรวงกลาโหมกลับเป็นชื่อเดิมซึ่งเคยใช้ก่อนสิ้นสุดสงครามโลกครั้งที่สอง ได่แก่ "กระทรวงการสงคราม" และ "รัฐมนตรีว่าการกระทรวงการสงคราม" ตามลำดับ

## คณะผู้บริหาร
### รัฐมนตรี
*  รัฐมนตรีว่าการกระทรวงกลาโหม (Secretary of Defense)
*  รัฐมนตรีช่วยว่าการกระทรวงกลาโหม (Deputy Secretary of Defense)
**  รัฐมนตรีว่าการทบวงทหารบก (Secretary of the Army)
**  รัฐมนตรีว่าการทบวงทหารเรือ (Secretary of the Navy)
**  รัฐมนตรีว่าการทบวงทหารอากาศ (Secretary of the Air Force)

### ผู้ช่วยรัฐมนตรีประจำกระทรวง
* ผู้ช่วยรัฐมนตรีประจำกระทรวงกลาโหมฝ่ายจัดหาและดำรงสภาพ (Under Secretary of Defense for Acquisition and Sustainment)
* ผู้ช่วยรัฐมนตรีประจำกระทรวงกลาโหมฝ่ายวิจัยและยุทธโยธา (Under Secretary of Defense for Research and Engineering)
* ผู้ช่วยรัฐมนตรีประจำกระทรวงกลาโหมฝ่ายนโยบาย (Under Secretary of Defense for Policy)
* ผู้ช่วยรัฐมนตรีประจำกระทรวงกลาโหม (บัญชี) (Under Secretary of Defense (Comptroller))
* ผู้ช่วยรัฐมนตรีประจำกระทรวงกลาโหมฝ่ายกำลังพลและความพร้อมรบ (Under Secretary of Defense for Personnel and Readiness)
* ผู้ช่วยรัฐมนตรีประจำกระทรวงกลาโหมฝ่ายข่าวกรอง (Under Secretary of Defense for Intelligence)

### ผู้ช่วยรัฐมนตรีประจำทบวงทหาร
* ผู้ช่วยรัฐมนตรีประจำทบวงทหารบก (Under Secretary of the Army)
* ผู้ช่วยรัฐมนตรีประจำทบวงทหารเรือ (Under Secretary of the Navy)
* ผู้ช่วยรัฐมนตรีประจำทบวงทหารอากาศ (Under Secretary of Air Force)
## อ้างอิง

## ดูเพิ่ม
* กองทัพสหรัฐ
* กองทัพบกสหรัฐ
* กองทัพเรือสหรัฐ
* กองทัพอากาศสหรัฐ

สหรัฐา
กระทรวงกลาโหมสหรัฐ
หมวดหมู่:กระทรวงบริหารกลางสหรัฐ
หมวดหมู่:สหรัฐอเมริกา
หมวดหมู่:กระทรวงที่ก่อตั้งในปี พ.ศ. 2490
วัดปากบ่อ

**วัดปากบ่อ** ตั้งอยู่ที่ซอยอ่อนนุช 35 ถนนอ่อนนุช แขวงอ่อนนุช เขตสวนหลวง กรุงเทพมหานคร สร้างขึ้นเมื่อประมาณ พ.ศ. 2352 โดยมีเจ้าพระยาบดินทรเดชา (สิงห์ สิงหเสนี) สมุหนายก เป็นผู้ถวายที่ดินและจัดสร้างวัดนี้ขึ้น มีชื่อตอนแรกว่า "วัดหัวโค้ง" เพราะอยู่หัวโค้งของลำคลองพระโขนง ต่อมาได้เปลี่ยนชื่ออีกครั้งเป็น "วัดปากบ่อ"

วัดแห่งนี้เป็นสถานที่ประดิษฐานพระพุทธรูปศักดิ์สิทธิ์ "หลวงพ่อรุ้งเพชรและหลวงพ่อหาญสัมฤทธิ์" ภายในอุโบสถหลังใหม่ยังมีภาพเขียนพุทธประวัติที่งดงามให้พุทธศาสนิกชนและ ประชาชนทั่วไปได้ทัศนาด้วย เจ้าอาวาสรูปปัจจุบันคือ พระครูวรกิจจาทร ดำรงตำแหน่งมาตั้งแต่ พ.ศ. 2541 ถึงปัจจุบัน

ทางวัดได้ก่อสร้างอาคารอเนกประสงค์ 5 ชั้นเพื่อเปิดเป็นสำนักปฏิบัติธรรมแห่งที่ 40 ประจำกรุงเทพมหานคร และรองรับกิจกรรมทางศาสนาและกิจกรรมภาคประชาชน ซึ่งขณะนี้ได้เปิดใช้งานเป็นที่เรียบร้อย ทั้งนี้ยังมีโครงการพัฒนาปรับปรุงสถานที่ ภายใน โดยจะมีโครงการก่อสร้างศาลาการเปรียญใหม่เป็นอาคาร 4 ชั้นซึ่งจะเริ่มโครงการในปี 2569 

สามารถติดตามข่าวสารได้จากเพจวัดปากบ่อหรือทางวัดปากบ่อเอง

ทั้งนี้ทั้งนั้นวัดปากบ่อเองก็ยังมีสถานีวิทยุท้องถิ่นระบบเอฟเอ็ม 91.75MHz ในชื่อ " สถานีวิทยุกระจายเสียงเพื่อพระพุทธศาสนาและสังคมวัดปากบ่อ " เพื่อส่งเสริมสาระแก่นธรรม น้อมนำคำสอนทางพุทธศาสนา ขององค์สมเด็จพระสัมมาสัมพุทธเจ้า และเชื่อมต่อส่งข่าวสารทางด้านกิจกรรมสังคม วัฒนธรรมและประเพณีท้องถิ่นในชุมชน ให้ผู้ฟังที่ที่รับเพื่อนได้ๆรู้รับข่าวสารต่างๆ

## อ้างอิง

ปากบ่อ
วอเดฟิตเกซเกชิ วิดด์อินนาตอิทโยปิยา

เพลงชาติสาธารณรัฐประชาธิปไตยเอธิโอเปีย มีชื่อว่า **"วอเดฟิตเกซเกชิ, วิดด์อินนาตอิทโยปิยา"** ( แปลว่า "ก้าวไปข้างหน้าเถิด มารดาเอธิโอเปียที่รัก")

## ประวัติ
ประพันธ์เนื้อร้องโดย เดเรเย เมลากู เมนเกชา (Dereje Melaku Mengesha) ทำนองโดย โซโลมอน ลูลู มีตีกู ( Solomon Lulu Mitiku) เพลงนี้เริ่มใช้เป็นเพลงชาติเมื่อ พ.ศ. 2535 ในสมัยการปฏิรูปของรัฐบาลเฉพาะกาล ภายหลังการล่มสลายของเผด็จการคอมมิวนิสต์เดร็ก

## เนื้อร้อง

}


|
|
|ขอเคารพต่อความเป็นพลเมืองอันเข้มแข็งในแผ่นดินเอธิโอเปีย;
แลเห็นเกียรติของชาติ ส่องสว่างจากด้านหนึ่งสู่อีกด้านหนึ่ง

เพื่อสันติ เพื่อความยุติธรรม เพื่อเสรีภาพของประชาชน,
เราขอยืนหยัดรวมเป็นหนึ่ง ด้วยความเสมอภาคและความรัก
คือความแข็งแกร่งแห่งรากฐาน เราจะไม่ละทิ้งความเป็นมนุษย์;
เราคือประชาชนผู้มีชีวิตด้วยการทำงาน

ความมหัศจรรย์คือเวทีแห่งจารีตประเพณี คือผู้นำแห่งมรดกอันภาคภูมิ,
คือความงดงามแห่งธรรมชาติ มารดาแห่งผองประชาผู้กล้าหาญ
เราจะปกป้องท่านไว้ – นี้คือหน้าที่ของเรา;
เอธิโอเปียของเราจงเจริญ! และเราจงภูมิใจในตัวของท่านเถิด!
|}


## อ้างอิง

## แหล่งข้อมูลอื่น
* Ethiopia: ''Wodefit Gesgeshi, Widd Innat Ityopp'ya'' - Audio of the national anthem of Ethiopia, with information and lyrics (archive link)

อเธิโอเปีย
สาธารณรัฐประชาธิปไตย
หมวดหมู่:สัญลักษณ์ของประเทศเอธิโอเปีย
รกวานดันซีซา

เพลงชาติรวันดามีชื่อว่า **รกวานดันซีซา** (, , ) เริ่มใช้เมื่อวันที่ 1 มกราคม พ.ศ. 2545 เพื่อใช้แทนเพลงชาติรวันดาเดิม ซึ่งมีชื่อว่า "" ซึ่งใช้มาตั้งแต่ พ.ศ. 2505

## เนื้อร้อง
เนื้อร้องเป็นไปตามนี้:

## อ้างอิง

### ผลงานที่อ้างอิง
* 
* 
*
*

## แหล่งข้อมูลอื่น

* Rwanda: ''Rwanda Nziza'' - Audio of the national anthem of Rwanda, with information and lyrics
* เพลงชาติรวันดา บรรเลงโดยวงดุริยางค์กองทัพเรือสหรัฐ ไฟล์ MP3

หมวดหมู่:เพลงชาติ
หมวดหมู่:สัญลักษณ์ของประเทศรวันดา
เครื่องบันทึกอุณหภูมิ

**เครื่องบันทึกอุณหภูมิ** เป็นการบันทึกค่าอุณหภูมิ โดยแบ่งออกเป็น 2 ประเภท คือ
* เครื่องบันทึกอุณหภูมิโดยใช้กระดาษ (Hybrid Recorder) มีทั้งกระดาษที่เป็นสี่เหลี่ยม หรือ วงกลม แม้กระทั่ง ทรงกระบอก
* เครื่องบันทึกอุณหภูมิโดยไม่ใช้กระดาษ (Paperless Recorder) แต่เป็นการเก็บค่าไว้ในหน่วยความจำ เช่น การ์ดหน่วยความจำ (Memory Card) Compact Flash(CF)/Multi Media Card (MMC),SD card, mini Card, หรือ ฮาร์ดดิสค์

หมวดหมู่:อุณหภูมิ
หมวดหมู่:อุปกรณ์วิทยาศาสตร์
กิ๊บ เกศรินทร์

**กิ๊บ เกศรินทร์** ในชื่อจริงว่า **เกศรินทร์ วงศ์ฤทธิ์ไกรสกุล** เป็นนักร้องเพลงลูกทุ่ง เป็นคนจังหวัด เชียงราย อำเภอแม่ฟ้าหลวง อัลบั่ม ชุดแรก กาสะลองครองใจ ในสังกัด ตรีบุปผาโปรโมชั่น ในงานเพลงชุดนี้มีเพลงน่าฟัง จะรักใครดี อย่าว่าหนูนะ เรียบเรียง เสียงประสาน อ.หมู กิตติศักดิ์ อ.ทลู มีผลงานเพลงของ อ.พีระ ตรีบุปผา สำราญ รักคำ โปรดิวเซอร์ ระพี ตรีบุปผา

## อ้างอิง
* ประวัติ กิ๊บ เกศรินทร์

หมวดหมู่:นักร้องหญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:นักร้องจากจังหวัดเชียงราย
สี่สหายล่าไอเย็น

**สี่สหาย ล่าไอเย็น** เป็นแอนิเมชันแนวผจญภัยแฟนตาซีซึ่งผลิตโดยบริษัทวิธิตาแอนิเมชัน ในเครือบรรลือกรุ๊ป ออกอากาศทางสถานีโทรทัศน์สีกองทัพบกช่อง 7 ทุกวันอังคาร และวันพุธ เวลา 18.00-18.15 น. โดยเริ่มตอนแรกเมื่อวันที่ 8 ตุลาคม พ.ศ. 2551 

จุดประสงค์ของแอนิเมชันเพื่อปลูกจิตสำนึกแก่กับเยาวชนไทยและครอบครัว ให้รู้และตระหนักถึงปัญหาสภาวะโลกร้อน ทราบถึงสาเหตุที่แท้จริงและวิธีการแก้ไขที่ถูกต้องอย่างจริงจัง ทั้งยังได้มีการนำเอา สัญลักษณ์อย่าง "ผลึกน้ำแข็งเทียม" และ "เทพธิดาน้ำแข็ง" เป็นตัวเดินเรื่องโดยมีกลิ่นอายของความเป็นการ์ตูนญี่ปุ่น สอดแทรกสาระถึงสาเหตุของการเกิดสภาวะโลกร้อน วิธีการช่วยลดโลกร้อนแบบปฏิบัติได้จริง พร้อมเสนอสิ่งประดิษฐ์ที่ถูกค้นพบใหม่ ๆ บนโลกใบนี้  

## เนื้อเรื่อง
**4 สหายล่าไอเย็น** เป็นเรื่องราวการเดินทางทั่วโลกพร้อมภารกิจสำคัญในการฝ่าฝันอุปสรรคต่าง ๆ ในการตามล่าหาองศาไอเย็นให้เต็มผลึกน้ำแข็งเทียมเพื่อหยุดสภาวะโลกร้อน นำทีมโดยเด็กชายนักประดิษฐ์วัย 12 ปี จากขั้วโลกเหนือที่อยากเห็นทุกคนมีความสุข จึงร่วมขบวนการเดินทางตามล่าหาไอเย็นกับเพื่อนที่เป็นสัตว์อีก 3 ตัวที่ต่างมีอุดมการณ์ร่วมกัน ได้แก่ หมีสีน้ำตาลสายพันธุ์อลาสก้า เพนกวินเพื่อนตัวเล็กใจใหญ่ แมวน้ำสาวน้อยน่ารักที่รอบรู้ทุกอย่าง 

## อ้างอิง

หมวดหมู่:การ์ตูนไทย
หมวดหมู่:การ์ตูนทีวีแอนิเมชันไทย
หมวดหมู่:การ์ตูนทีวีแอนิเมชันเกี่ยวกับหมี
หมวดหมู่:การ์ตูนทีวีแอนิเมชันเกี่ยวกับเพนกวิน
หมวดหมู่:ตัวละครกลุ่มสี่
หมวดหมู่:รายการโทรทัศน์ไทย
หมวดหมู่:รายการโทรทัศน์ช่อง 7
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2551
ขีดจำกัดฮายาชิ

**ขีดจำกัดฮายาชิ** () คือ ขีดจำกัดมากที่สุดของรัศมีของดาวฤกษ์ซึ่งถูกกำหนดโดยมวลของดาวฤกษ์ เมื่อดาวมีสภาวะสมดุลอุทกสถิตอยู่ภายใน (คือเงื่อนไขของดาวที่มีแรงโน้มถ่วงที่มีทิศเข้าสู่ภายในพอดีกันกับความดันของพลาสมาที่ดันออกมา) ในขณะที่ดาวมีรัศมีน้อยกว่าขีดจำกัดฮายาชิก็จะมีนัยสำคัญในการวิวัฒนาการของดาวทั้งในระหว่างคาบการหดตัวของดาวและหลังจากที่ดาวใช้ไฮโดรเจนในปฏิกิริยานิวเคลียร์ฟิวชัน

ในแผนภาพ HR Diagram ที่แสดงความสัมพันธ์ระหว่างอุณหภูมิพื้นผิวต่อกำลังส่องสว่าง ในแผนภาพนี้ขีดจำกัดฮายาชิจะเป็นเส้นแนวตั้งใกล้ ๆ กับอุณหภูมิ 3,500 เคลวิน ดาวอุณหภูมิต่ำจะปรากฏแต่ชั้นพาความร้อน และแบบจำลองโครงสร้างของดาวสำหรับดาวที่มีเฉพาะชั้นพาความร้อนไม่สามารถหาคำอธิบายเมื่ออยู่ทางด้านขวาของเส้นนี้ในขณะที่ดาวอยู่ในสภาวะสมดุล (และมีอุณหภูมิต่ำ) ดังนั้นดาวจะถูกบังคับให้หลงเหลืออยู่ทางด้านซ้ายของขีดจำกัดนี้ตลอดทุกคาบเมื่อมันอยู่ในสภาวะสมดุลอุทกสถิต และบริเวณที่อยู่ทางด้านขวาของเส้นนี้จะจัดอยู่ในประเภท "Forbidden zone" (บริเวณต้องห้าม) อย่างไรก็ตามก็ยังมีข้อยกเว้นของขีดจำกัดฮายาชิอยู่ ซึ่งนั่นรวมถึงดาวโปรโตสตาร์ที่ยุบตัวลงและดาวที่มีสนามแม่เหล็กแทรกสอดกับการพาพลังงานภายในดาวด้วยวิธีการพาความร้อน.
ดาวยักษ์แดงเป็นดาวที่มีการขยายตัวจากเปลือกหุ้มชั้นนอกจากปฏิกิริยาฟิวชั่นของฮีเลียมซึ่งจะเคลื่อนย้ายดาวขึ้นและไปทางขวาของ H-R Diagram อย่างไรก็ตามมันถูกบังคับโดยขีดจำกัดฮายาชิไม่ให้ขยายตัวไปไกลกว่ารัศมีที่แน่นอน.

ขีดจำกัดนี้ถูกตั้งชื่อโดย จูชิโร ฮายาชิ (Chūshirō Hayashi) นักดาราศาสตร์ฟิสิกส์ชาวญี่ปุ่น.

## ดูเพิ่ม
* Hayashi track
* Eddington limit

## อ้างอิง

หมวดหมู่:วิวัฒนาการของดาวฤกษ์
ดีปฟอร์เรสต์

**ดีปฟอร์เรสต์** () เป็นวงดนตรีประกอบด้วยสมาชิก 2 คนชาวฝรั่งเศส คือ Michel Sanchez และ Eric Mouquet พวกเขาประพันธ์เพลงเวิลด์มิวสิกแขนงใหม่ ที่บางครั้งเรียกว่าเอธนิกอีเลกทรอนิกา ที่รวมเพลงเชื้อชาติต่าง ๆ เข้ากับดนตรีอิเล็กทรอนิกาและจังหวะเต้นรำหรือจังหวะชิลล์เอาต์ พวกเขาเคยได้รับการเสนอชื่อเข้าชิงรางวัลแกรมมี่ในปี 1993 ในสาขาอัลบั้มเวิลด์มิวสิกยอดเยี่ยม ซึ่งต่อมาก็ได้รับรางวัลนี้ในปี 1996 จากผลงานอัลบั้ม *Boheme* พวกเขายังได้รับรางวัลเวิลด์มิวสิกอวอร์ดส ในรางวัลศิลปินกลุ่มฝรั่งเศสที่มียอดขายทั่วโลกมากที่สุดในปี 1995 พวกเขามียอดขายอัลบั้มกว่า 10 ล้านชุด

## ผลงาน
### อัลบั้ม
* 1992 - *[[Deep Forest (Deep Forest album)|Deep Forest]]* (over 3 millions album sales)
* 1994 - *[[World Mix (album)|World Mix]]* (re-release of 1992 album)
* 1995 - *[[Boheme (album)|Boheme]]* (over 4 million album sales)
* 1998 - *[[Comparsa (album)|Comparsa]]* (over 1 million album sales)
* 1999 - *[[Made in Japan (Deep Forest album)|Made in Japan]]* (live album, 150 000 copies sold)
* 2000 - *[[Pacifique (album)|Pacifique]]* (soundtrack album)
* 2002 - *[[Music Detected (album)|Music Detected]]*
* 2003 - *[[Essence of Deep Forest]]* (best of, released only in Japan)
* 2004 - *[[Essence of the Forest]]* (best of, three different editions)
* 2004 - *[[Kusa no Ran]]* (soundtrack album, released only in Japan)
* 2008 - *[[Deep Brasil]]*

### ซิงเกิล
* 1992 - "Deep Forest" / UK #20  
* 1992 - "Sweet Lullaby" / UK #10, U.S. #78 - over 1 million copies sold
* 1992 - "White Whisper"
* 1993 - "Forest Hymn"
* 1994 - "Savana Dance" / UK #28 
* 1994 - "Undecided" (collaboration with Youssou N'dour)
* 1995 - "Boheme"
* 1995 - "Boheme" (the remixes)
* 1995 - "Marta's Song" / UK #26 (collaboration with Márta Sebestyén)
* 1995 - "Marta's Song" (the remixes)
* 1996 - "While the Earth Sleeps" (collaboration with Peter Gabriel)
* 1996 - "Bohemian Ballet" (promo)
* 1997 - "Freedom Cry"
* 1997 - "Madazulu"
* 1998 - "Media Luna"
* 1998 - "Noonday Sun"
* 1999 - "Hunting" (Live)
* 1999 - "Sweet Lullaby" (live)
* 2000 - "Pacifique"
* 2002 - "Endangered Species"
* 2002 - "Malo Korrigan"
* 2002 - "Will You Be Ready" (promo)

## อ้างอิง

## แหล่งข้อมูลอื่น
*Official Michel Sanchez Deep Forest website
*Official Eric Mouquet Deep Forest website 
*Deep In The Jungle - Deep Forest Fan Site 

หมวดหมู่:กลุ่มดนตรีสัญชาติฝรั่งเศส
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2535
แมกนีทาร์

thumb|แมกนีทาร์ ในจินตนาการของจิตรกรกับเส้นสนามแม่เหล็ก 

**แมกนีทาร์** (; มาจากการรวมกัน 2 คำ คือ magnet และ pulsar) คือดาวนิวตรอนที่มีสนามแม่เหล็กที่กำลังแรงมาก การลดลงของกำลังการแผ่รังสีของคลื่นแม่เหล็กไฟฟ้าพลังงานสูงจำนวนมากโดยเฉพาะอย่างยิ่งรังสีเอกซ์และรังสีแกมมา ในทางทฤษฎีของวัตถุนี้ถูกคิดขึ้นโดย โรเบิร์ต ดันแคนและคริสโตเฟอร์ ทอมป์สันในปี 1992 แต่การบันทึกแสงวาบรังสีแกมมาครั้งแรกที่คิดว่ามาจาก แมกนีทาร์ คือวันที่ 5 มีนาคม ค.ศ. 1979 ระหว่างทศวรรษถัดมา สมมติฐานของ แมกนีทาร์ กลายเป็นที่ยอมรับอย่างกว้างขวางในการอธิบาย soft gamma repeater และ anomalous X-ray pulsar

## คำอธิบาย
โครงสร้างกายภาพของแมกนีทาร์เป็นที่รู้กันน้อยมาก เพราะไม่มีแมกนีทาร์ที่อยู่ใกล้กับโลก แมกนีทาร์บางแห่งจะมีเส้นผ่านศูนย์กลางประมาณ 20 กิโลเมตร ถึงอย่างไรก็ตามมันมีมวลมากกว่าดวงอาทิตย์มากมาย แมกนีทาร์ถูกบีบอัดขนาดสสารชิ้นเล็ก ๆ จะมีน้ำหนักประมาณมากกว่าร้อยล้านตัน แมกนีทาร์ส่วนใหญ่ถูกบันทึกไว้ว่าหมุนรอบตัวเองอย่างรวดเร็วซึ่งอย่างน้อยหลายรอบต่อวินาที ชีวิตของแมกนีทาร์จะสั้น สนามแม่เหล็กของมันจะลดลงหลังจากระยะเวลา 10,000 ปี หลังจากที่จุดนี้การเคลื่อนไหวและการแผ่รังสีเอกซ์จะสิ้นสุด จากจำนวนแมกนีทาร์ที่สำรวจได้ในปัจจุบัน จะประมาณ 1 ดวงที่ตายแล้วในทางช้างเผือก 30 ล้านดวงหรือมากกว่านั้น 

ควาร์กบนพื้นผิวของแมกนีทาร์ จุดชนวนให้เกิดความไม่แนนอนอย่างมากในดาวและสนามแม่เหล็กที่ล้อมรอบมัน บ่อยครั้งที่ทำให้เกิดการวาบของรังสีแกมม่าที่สามารถบันทึกบนโลกได้ในปี 1979,1998 และ 2004

## ดูเพิ่ม
* ดาวนิวตรอน
* พัลซาร์
* หลุมดำ
* ซูเปอร์โนวา
* แสงวาบรังสีแกมมา
 
## อ้างอิง

## แหล่งข้อมูลอื่น
* กำเนิดแมกนีทาร์, CNN, 2 กุมภาพันธ์ 2005

หมวดหมู่:ปรากฏการณ์ของดาวฤกษ์
หมวดหมู่:ประเภทของดาวฤกษ์
ภูมิคุ้มกันบกพร่อง

**ภูมิคุ้มกันบกพร่อง** () ในทางการแพทย์ถือว่า เป็นภาวะที่ความสามารถของระบบภูมิคุ้มกันในการต่อสู้กับโรคติดเชื้อลดลงหรือขาดไป ซึ่งส่วนมากพบเป็นแบบทุติยภูมิ หรือเกิดขึ้นภายหลัง (acquired หรือ secondary) แต่ในผู้ป่วยบางรายอาจมีภาวะนี้มาตั้งแต่กำเนิด หรือเรียกว่าภูมิคุ้มกันบกพร่องแบบปฐมภูมิ (primary immunodeficiency) ในผู้ป่วยที่ได้รับการปลูกถ่ายอวัยวะจะได้รับยากดภูมิคุ้มกันเพื่อลดการต่อต้านอวัยวะปลูกถ่ายเช่นเดียวกับผู้ป่วยที่มีภาวะภูมิคุ้มกันมากเกินจนต่อต้านร่างกายตนเอง สำหรับผู้ป่วยที่มีภาวะภูมิคุ้มกันบกพร่องจะมีโอกาสติดเชื้อจากการติดเชื้อฉวยโอกาส (opportunistic infection) เพิ่มนอกเหนือไปจากการติดเชื้อทั่วไปที่เกิดขึ้นกับทุกคน

## ชนิด
### ภูมิคุ้มกันบกพร่องแบบปฐมภูมิ
โรคที่พบยากบางชนิดมีลักษณะการเพิ่มความไวรับต่อการติดเชื้อตั้งแต่วัยเด็ก ความผิดปกติดังกล่าวมักถ่ายทอดทางพันธุกรรมและมีลักษณะด้อย (autosomal recessive) หรือมียีนบนโครโมโซมเพศ (X-linked) กลุ่มอาการที่ทำให้เกิดภูมิคุ้มกันบกพร่องแต่กำเนิดพบแล้วมากกว่า 80 กลุ่มอาการซึ่งมีลักษณะร่วมกันของความผิดปกติในระบบภูมิคุ้มกัน เช่นในลิมโฟไซต์หรือแกรนูโลไซต์

การรักษาภาวะภูมิคุ้มกันบกพร่องแต่กำเนิดขึ้นกับธรรมชาติของโรค และอาจต้องให้แอนติบอดีในเส้นเลือด การใช้ยาปฏิชีวนะระยะยาว หรือในบางกรณีอาจรักษาด้วยสเต็มเซลล์

### ภูมิคุ้มกันบกพร่องแบบเกิดภายหลัง
ภาวะภูมิคุ้มกันบกพร่องอาจเป็นผลจากปัจจัยภายนอกหรือโรคบางอย่าง จึงเรียกผลดังกล่าวว่าภาวะภูมิคุ้มกันบกพร่องแบบทุติยภูมิ หรือเกิดขึ้นภายหลัง สาเหตุส่วนใหญ่เกิดจากทุพโภชนาการ (malnutrition) , ความชรา (aging) และยาบางชนิด เช่น เคมีบำบัด, ยารักษาโรคข้ออักเสบรูมาทอยด์ (disease-modifying antirheumatic drugs) , สารกดภูมิคุ้มกัน (immunosuppressive drugs) ที่ให้หลังจากการปลูกถ่ายอวัยวะ, และสเตอรอยด์เช่นกลูโคคอร์ติคอยด์ (glucocorticoids)

โรคบางชนิดมีผลทางตรงและทางอ้อมในการทำลายระบบภูมิคุ้มกัน เช่นมะเร็งหลายชนิด โดยเฉพาะมะเร็งไขกระดูกและเม็ดเลือด (เช่นมะเร็งเม็ดเลือดขาว (leukemia) , มะเร็งต่อมน้ำเหลือง (lymphoma) หรือมัลติเปิลไมอีโลมา (multiple myeloma) และโรคเรื้อรังบางชนิด ที่รู้จักกันดีเช่นเอดส์ (AIDS) หรือกลุ่มอาการภูมิคุ้มกันเสื่อมซึ่งมีภาวะภูมิคุ้มกันบกพร่องเป็นอาการหลัก เกิดจากไวรัสเอชไอวี (HIV) ซึ่งทำลายระบบภูมิคุ้มกันทางอ้อม

ในประเทศไทย สาเหตุของภาวะภูมิคุ้มกันบกพร่องที่พบได้บ่อยคือการติดเชื้อเอชไอวี ซึ่งพบได้มากกว่าภูมิคุ้มกันบกพร่องแบบปฐมภูมิ การวินิจฉัยเด็กที่สงสัยว่ามีภาวะภูมิคุ้มกันบกพร่องจึงควรคำนึงถึงโรคเอดส์เอาไว้ด้วย

## อ้างอิง

หมวดหมู่:ความผิดปกติทางระบบภูมิคุ้มกัน
เว็บมาสเตอร์

**เว็บมาสเตอร์** () คือบุคคลผู้ที่มีหน้าที่รับผิดชอบการออกแบบ การพัฒนา การดูแลการตลาด และการบำรุงรักษาเว็บไซต์ โดยเฉพาะบนเว็บไซต์ชุมชนออนไลน์ เว็บมาสเตอร์สามารถปรับเปลี่ยนหรือจัดการความคิดเห็นของผู้ใช้คนอื่นๆ ได้ เว็บมาสเตอร์อาจเรียกเป็นอย่างอื่นได้เช่น **** (website administrator) ผู้สร้างเว็บ ผู้พัฒนาเว็บ หรือผู้ออกแบบเว็บ เป็นต้น

## เว็บมาสเตอร์ในฐานะอาชีพ
เว็บมาสเตอร์เป็นผู้ฝึกหัดของการสื่อสารผ่านเว็บ โดยปกติเว็บมาสเตอร์จะเป็นผู้ที่มีความรู้ทั่วไปอย่างกว้างขวาง (generalist) แต่ก็มีความเชี่ยวชาญในเรื่องเอชทีเอ็มแอลเพื่อที่จะจัดการการดำเนินงานบนเว็บทุกรูปแบบ เว็บมาสเตอร์อาจมีความรู้ในเรื่องภาษาสคริปต์อื่นๆ อีกเช่น ภาษาพีเอชพี ภาษาเพิร์ล หรือจาวาสคริปต์ ซึ่งเกี่ยวข้องกับการทำเว็บไซต์

บนเว็บไซต์ที่ใหญ่ขึ้น เว็บมาสเตอร์จะทำหน้าที่เป็นผู้ประสานงานและตรวจสอบกิจกรรมต่างๆ ของผู้อื่นที่ทำงานบนเว็บ ซึ่งมักจะเป็นลูกจ้างของเจ้าของเว็บไซต์นั้นเอง ดังนั้นเว็บมาสเตอร์จึงอาจถูกจัดว่าเป็นอาชีพอย่างหนึ่ง ถ้าหากเว็บมาสเตอร์ได้รับการว่าจ้างโดยเว็บไซต์ที่ใหญ่ขึ้น หรือได้รับการเลื่อนตำแหน่งให้มาเป็นเว็บมาสเตอร์ พวกเขาจะต้องทำงานหลายอย่างเกี่ยวกับการออกแบบเว็บ ไปจนถึงการบริหารโครงการหรือการควบคุมดูแลลูกจ้าง

ในสมัยก่อนการใช้คำว่า "เว็บมาสเตอร์" (ซึ่งเลียนแบบมาจาก "โพสต์มาสเตอร์" คือผู้ดูแลระบบอีเมล) หมายถึงบทบาทการทำงานทุกรูปแบบเกี่ยวกับการวางแผน การเขียนโค้ด การผลิต และส่วนต่อประสานกับผู้ใช้ งานของเว็บมาสเตอร์อาจมีหน้าที่หลายอย่างซึ่งเป็นของผู้ออกแบบสารสนเทศ (information architect) อาทิ การตรวจสอบความใช้งานได้ (usability) ความชำนาญของผู้ใช้ และการจำแนกรายการเมนูของเว็บไซต์

อย่างไรก็ตาม ตั้งแต่คริสต์ทศวรรษ 1990 เป็นต้นมา บทบาทของเว็บมาสเตอร์ดังกล่าวพบได้เฉพาะเว็บไซต์ขนาดเล็ก ซึ่งเว็บมาสเตอร์เพียงคนเดียวสามารถจัดการได้เอง หรือในสภาพแวดล้อมที่การกำหนดบทบาทหน้าที่มีไม่มากนัก โครงสร้างในปัจจุบันมีแนวโน้มที่จะทำงานเป็นทีม โดยมีผู้บริหารเว็บไซต์หรือผู้ประกอบการออนไลน์ (online producer) เป็นผู้นำทีม ภายในทีมอาจประกอบไปด้วยผู้พัฒนาเว็บ ผู้ออกแบบเว็บ โปรแกรมเมอร์ ผู้ตรวจสอบคุณภาพ (quality assurance) ผู้พัฒนาแฟลช และอย่างน้อยก็ต้องมีผู้เชี่ยวชาญตรวจสอบความใช้งานได้ หรือผู้ออกแบบส่วนต่อประสานกับผู้ใช้ ในบริษัทที่รับงานพัฒนาเว็บ โดยเฉพาะบริษัทที่ก่อตั้งขึ้นในคริสต์ทศวรรษ 1990 คำว่าเว็บมาสเตอร์อาจถูกใช้โดยเจ้าหน้าที่อาวุโส (senior officer) ของบริษัท เพื่อใช้เรียก ประธานผู้ดูแลเว็บ (webmaster-in-chief)

ความหมายที่กว้างขึ้นของเว็บมาสเตอร์คือ นักธุรกิจผู้ซึ่งใช้สื่อออนไลน์ในการขายสินค้าและบริการ ความหมายนี้ไม่เพียงแค่ครอบคลุมลักษณะหน้าที่ทางเทคนิคที่จะต้องตรวจสอบการสร้างและบำรุงรักษาเว็บไซต์เท่านั้น แต่ยังรวมถึงการจัดการเนื้อหา การโฆษณา การตลาด เพื่อให้บรรลุเป้าหมายของเว็บไซต์

ความรับผิดชอบหลักของเว็บมาสเตอร์ รวมไปถึงการวางข้อกำหนดและการบริหารสิทธิการเข้าถึงของผู้ใช้ที่แตกต่างกันในเว็บไซต์ และการกำหนดภาพลักษณ์ของการสำรวจเว็บไซต์ การวางตำแหน่งของเนื้อหาก็อาจเป็นความรับผิดชอบของเว็บมาสเตอร์ แต่ในขณะที่การสร้างเนื้อหาขึ้นมาใหม่ปกติจะไม่ใช่ นอกจากนั้น เว็บมาสเตอร์อาจทำหน้าที่เป็นเจ้าหน้าที่รับฟังความคิดเห็นและคำติชมจากผู้ใช้ซึ่งเกี่ยวกับการทำงานของเว็บไซต์

## ดูเพิ่ม
* ผู้ดูแลระบบ

หมวดหมู่:อาชีพทางคอมพิวเตอร์
โรเบิร์ต เซเม็กคิส

**โรเบิร์ต ลี เซเม็กคิส** () เป็นผู้กำกับ ผู้อำนวยการสร้าง และ นักเขียนบทภาพยนตร์ชาวอเมริกัน เขามีผลงานสร้างชื่อครั้งแรกในยุค 1980 จากผลงานโด่งดัง ภาพยนตร์ตลกเกี่ยวกับการท่องไปในกาลเวลาเรื่อง *[[เจาะเวลาหาอดีต]]* ที่ทำออกมา 3 ภาค และยังมีผลงานไลฟ์-แอกชัน/แอนิเมชัน เรื่อง *[[โรเจอร์ แรบบิท ตูนพิลึกโลก]]* (1988) ถึงแม้ว่าต่อมาเขายังมีผลงานแนวดราม่า อย่างเช่นเรื่อง *[[Forrest Gump|ฟอร์เรสท์ กัมพ์: อัจฉริยะปัญญานิ่ม]]* (1994) ที่ได้รับรางวัลออสการ์สาขาผู้กำกับยอดเยี่ยม เซเม็กคิสยังมีผลงานที่มีความน่าสนใจในงานผสมผสานศิลปะแบบสเปเชียลเอฟเฟกต์เข้าไป รวมถึงในตอนต้นกับภาพยนตร์เรื่อง *[[เจาะเวลาหาอดีต 2]]* (1989), *[[เดอะโพลาร์เอ็กซ์เพรส]]* (2004), *[[บ้านผีสิง (ภาพยนตร์)|บ้านผีสิง]]* (2006), *[[เบวูล์ฟ ขุนศึกโค่นอสูร|เบวูล์ฟ: ขุนศึกโค่นอสูร]]* (2007), *[[อาถรรพ์วันคริสต์มาส]]* (2009) และ *[[เวลคัม ทู มาร์เวิ่น]]* (2018)

## ผลงานภาพยนตร์

## ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 21 เรื่องของ โรเบิร์ต เซเม็กคิส

16px  16px  

สีแดง  สีส้ม  สีเขียว  

—  

$ 

## รางวัล
จำนวนรางวัลที่เข้าชิงและได้รับจากภาพยนตร์ของ โรเบิร์ต เซเม็กคิส

## อ้างอิง

## แหล่งข้อมูลอื่น
*

หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้กำกับภาพยนตร์ยอดเยี่ยม รางวัลออสการ์
นิวส์คอร์ปอเรชัน

**นิวส์ คอร์ปอเรชั่น** หรือ นิวส์ คอร์ป เป็นหนึ่งในยักษ์ด้านสื่อของโลก โดยมีนายรูเพิร์ต เมอร์ด็อก เป็นผู้ก่อตั้งและยังคงรั้งตำแหน่งประธานบริษัท และกรรมการผู้จัดการอยู่ในปัจจุบัน นิวส์คอร์ป เป็นบริษัทมหาชนจดทะเบียนในตลาดหลักทรัพย์แนสแด็ก (NASDAQ) ในสหรัฐอเมริกา และตลาดหลักทรัพย์ออสเตรเลีย นอกจากนี้บริษัทยังได้ทำการกระจายหุ้นในตลาดหลักทรัพย์ลอนดอนอีกด้วย โดยบริษัทได้ก่อตั้งในออสเตรเลีย ก่อนจะย้ายสำนักงานใหญ่มายังนครนิวยอร์ก สหรัฐอเมริกาในปี 2004 โดยในปี 2007-2008 บริษัทมีรายได้สุทธิ 32,996 ล้านดอลลาร์สหรัฐ (ประมาณ 1,200,000 ล้านบาท) และกำไรสุทธิ 5,381 ล้านดอลลาร์สหรัฐ (ประมาณ 188,000 ล้านบาท) โดยรายได้กว่าร้อยละ 70 มาจากธุรกิจในสหรัฐอเมริกา

## อ้างอิง

## แหล่งข้อมูลอื่น
* เว็บไซต์นิวส์คอร์ป

หมวดหมู่:บริษัทจดทะเบียนในตลาดหลักทรัพย์ลอนดอน
หมวดหมู่:บริษัทจดทะเบียนในตลาดหลักทรัพย์แนสแด็ก
หมวดหมู่:บริษัทที่ก่อตั้งในปี พ.ศ. 2522
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:บริษัทของออสเตรเลีย
หมวดหมู่:บริษัทของสหรัฐ
ญุมาดัษษานี

**ญุมาดัษษานี** () หรือที่รู้จักกันในชื่อ **ญุมาดัลอาคิเราะฮ์** () หรือ **ญุมาดัลอาคิร** () เป็นเดือนที่ 6 ของปฏิทินฮิจเราะห์หรือปฏิทินอิสลาม 

## วันสำคัญในเดือนญุมาดัษษานี
*วันที่ 3 ปีที่ 5 หลังสาส์นอิสลาม วันเกิดท่านหญิงฟาฏิมะฮ์ 
*วันที่ 13 ปี ฮ.ศ. 64 ท่านหญิงฟาฏิมะฮ์ บินต์ ฮุซาม หรือที่รู้จักกันในนามอุมมุลบะนีน ภรรยาอิหม่ามอะลีเสียชีวิต

หมวดหมู่:ปฏิทินฮิจเราะห์
รักร่วมสองเพศ

thumb|สัญลักษณ์ประจำเพศไบ คือสามเหลี่ยมสองรูปที่คร่อมกันหรือ ''สามเหลี่ยมไบ'' (Bi triangles
**รักร่วมสองเพศ** หรือ **ไบเซ็กชวลลิตี** () หรือ **ไบเซ็กชวล** (Bisexual) หรือเรียกสั้น ๆ ว่า **ไบ** (Bi) เป็นรสนิยมทางเพศที่ชอบทั้งเพศชายและหญิง คนรักร่วมสองเพศอาจมีประสบการณ์ทางเพศ ภาวะอารมณ์ ความรัก กับทั้งเพศตัวเองและเพศตรงข้าม และยังมีความหมายถึงความรู้สึกส่วนตัวและอัตลักษณ์ทางสังคม โดยยึดจากความสนใจทางเพศ การแสดงออกทางพฤติกรรม และการเป็นสมาชิกในกลุ่มสังคม และยังถือเป็น 1 ใน 4 ของการจำแนกเพศ ร่วมไปกับรักต่างเพศ รักร่วมเพศ และไม่ฝักใจทางเพศ   

จากการสำรวจของอัลเฟรด คินเซย์เกี่ยวกับเพศของมนุษย์ เมื่อกลางคริสต์ศตวรรษที่ 20 ระบุว่า มีมนุษย์หลายคนที่ไม่ได้เป็นบุคคลรักเพศตรงข้าม และรักเพศเดียวกัน แต่อยู่ระหว่างกลาง มีการวัดความสนใจทางเพศและพฤติกรรมเป็นตัวเลขระหว่าง 0 ถึง 6 โดย 0 (รักเพศตรงข้ามอย่างเดียว) ถึง 6 (รักเพศเดียวกันอย่างเดียว) และคะแนน 2 ถึง 4 จัดว่าเป็นรักร่วมสองเพศ

ไบเซ็กชวล ได้รับการสังเกตในสังคมมนุษย์หลายสังคม รวมไปถึงอาณาจักรสัตว์ด้วย จากประวัติการบันทึก เกี่ยวกับไบเซ็กชวล น่าจะเกิดขึ้นในเวลาเดียวกับ รักร่วมเพศ และรักเพศเดียวกัน ในคริสต์ศตวรรษที่ 19

## อ้างอิง

หมวดหมู่:การศึกษาทางเพศ
หมวดหมู่:กลุ่มบุคคลที่มีความหลากหลายทางเพศ
หมวดหมู่:รสนิยมทางเพศ
ปลากระดี่นาง

**ปลากระดี่นาง** หรือ **ปลากระดี่ฝ้าย** (; ) ปลาน้ำจืดชนิดหนึ่ง ในวงศ์ปลากัด ปลากระดี่ (Osphronemidae) มีลำตัวรูปไข่และแบนข้างมาก หลังยกสูงเล็กน้อย ด้านท้ายเรียวเล็ก หัว ตา และปากเล็ก ครีบอกเล็ก ครีบท้องเป็นเส้นยาว ครีบหางเว้าตื้นปลายมน ลำตัวสีเงินนวลเหลือบด้วยสีเขียวและสีฟ้า โดยไม่มีลวดลายใด ๆ ครีบสีจางใส

ขนาดเมื่อโตเต็มที่ยาวเฉลี่ย 7-14 เซนติเมตร

เป็นปลาที่พบได้ในแหล่งน้ำในภาคอีสาน, ภาคกลาง และภาคตะวันออกของไทย และยังพบได้ในประเทศอื่นในภูมิภาคอินโดจีนอีกด้วย

มีพฤติกรรมชอบอยู่รวมกันเป็นฝูง สามารถฮุบอากาศจากผิวน้ำได้โดยตรง โดยไม่ต้องผ่านเหงือก เมื่อถึงฤดูผสมพันธุ์จะก่อหวอดผสมกับเศษหญ้าหรือพืชไม้ชนิดต่าง ๆ 

เป็นปลาที่สามารถใช้บริโภคได้ ในพื้นที่อีสานนิยมบริโภคโดยปรุงสด หรือทำปลาร้า, ปลาแห้ง อีกทั้งยังนิยมเลี้ยงเป็นปลาสวยงามอีกด้วย 

## อ้างอิง

## แหล่งข้อมูลอื่น
* รูปและข้อมูลปลากระดี่นาง

หมวดหมู่:การเลี้ยงปลา
หมวดหมู่:สกุลปลากระดี่
กระดี่นาง
กระดี่นาง
กระดี่นาง
ปลากระดี่มุก

**ปลากระดี่มุก** ปลาน้ำจืดชนิดหนึ่ง มีชื่อวิทยาศาสตร์ว่า *Trichopodus leerii* ในวงศ์ปลากัด ปลากระดี่ (Osphronemidae) มีรูปร่างคล้ายปลากระดี่หม้อ (*T. trichopterus*) ซึ่งเป็นปลาที่อยู่ในสกุลเดียวกัน  แต่กระดี่มุกมีลำตัวกว้างกว่าเล็กน้อย ครีบหลัง ครีบหาง และครีบก้นมีขนาดใหญ่และมีก้านครีบอ่อนยาวเป็นเส้นริ้ว ลำตัวสีเงินจาง มีแถบสีดำจางพาดยาวไปถึงโคนครีบหาง ท้องมีสีส้มหรือสีจาง และมีจุดกลมสีเงินมุกหรือสีฟ้าเหลือบกระจายไปทั่ว อันเป็นที่มาของชื่อสามัญ ครีบท้องเป็นสีส้มสดหรือสีเหลือง

มีความยาวเต็มที่เฉลี่ย 10-12 เซนติเมตร

มีพฤติกรรมมักอาศัยอยู่เป็นคู่หรือกลุ่มเล็ก ๆ  ในแหล่งน้ำที่มีค่าของน้ำมีความเป็นกรด (pH) ต่ำกว่าค่าของน้ำปกติ (ต่ำกว่า 7.0) เช่น ในป่าพรุ เป็นต้น

เป็นปลาจำพวกปลากระดี่ที่พบในธรรมชาติได้น้อยที่สุดในประเทศไทย โดยจะพบในเฉพาะพื้นที่ภาคกลางและภาคใต้ตอนล่างเท่านั้น

นิยมเลี้ยงเป็นปลาตู้สวยงาม  โดยเฉพาะในตู้ไม้น้ำ เป็นปลาที่สามารถเพาะพันธุ์ในสถานที่เลี้ยงได้ และมีการแข่งขันประกวดความสวยงามอีกด้วย

## อ้างอิง

## แหล่งข้อมูลอื่น
* รูปและข้อมูลปลากระดี่มุก

หมวดหมู่:สกุลปลากระดี่
กระดี่มุก
กระดี่มุก
กระดี่มุก
กระดี่มุก
จอห์น คีตส์

**จอห์น คีตส์** (; 31 ตุลาคม ค.ศ. 1795 - 23 กุมภาพันธ์ ค.ศ. 1821) เป็นกวีชาวอังกฤษผู้วางรากฐานงานกวีนิพนธ์ในยุคจินตนิยมระหว่างช่วงต้นคริสต์ศตวรรษที่ 19 ตลอดช่วงชีวิตอันแสนสั้นของเขา เขาได้รับคำวิพากษ์วิจารณ์ผลงานอย่างต่อเนื่องแทบทุกวัน งานของเขาส่งแรงบันดาลใจต่อกวีมีชื่อเสียงหลายคน เช่น อัลเฟรด เทนนีสัน บทกวีของคีตส์มีการเลือกใช้ถ้อยคำอย่างปราณีต เปี่ยมจินตนาการ และมีเอกลักษณ์เฉพาะตัว งานชิ้นเอกของเขาคือ *Ode* ซึ่งมีลักษณะแบบบทลำนำ ยังคงเป็นบทกวีที่มีชื่อเสียงมากที่สุดในวงวรรณกรรมอังกฤษจนถึงปัจจุบัน

## แหล่งข้อมูลอื่น
* JohnKeats.org 
* รวมผลงานของจอห์น คีตส์ ที่โครงการกูเต็นเบิร์ก

หมวดหมู่:กวีชาวอังกฤษ
หมวดหมู่:นักเขียนชาวอังกฤษ
หมวดหมู่:บุคคลในคริสต์ศตวรรษที่ 19
เจ็ด (แก้ความกำกวม)

**เจ็ด** หรือ **7** หรือทับศัพท์จากภาษาอังกฤษ **เซเว่น** () สามารถ หมายถึง
* 7 จำนวนที่อยู่ระหว่าง 6 และ 8
* เซเว่น (นักร้องเกาหลี) (7) นักร้องเพลงป็อปจากเกาหลีใต้ เจ้าของเพลงดัง Come back to me
* เซเว่น (นักร้องไทย) (7) โปรเจ็ตพิเศษของทางแกรมมี่ โดยการนำเอาศิลปินทั้ง 7 คนทางค่ายมารวมตัวกันเกิดเป็น วงเซเว่น ประกอบสมาชิก มาช่า, ตอง, นิโคล, อุ๊, นัท เป็นต้น
* เซเว่น อีเลฟเว่น แฟรนไชส์ของร้านสะดวกซื้อ
ปลาดุกแอฟริกา

**ปลาดุกแอฟริกา** เป็นปลาน้ำจืดในอันดับปลาหนังชนิดหนึ่ง มีชื่อวิทยาศาสตร์ว่า *Clarias gariepinus* ในวงศ์ปลาดุก (Clariidae) มีลักษณะทั่วไปคล้ายปลาดุกด้าน (*C. batrachus*) ซึ่งเป็นปลาในสกุลเดียวกัน แต่มีส่วนหัวยาวกว่าและแนวระหว่างจะงอยปากถึงท้ายทอยเว้าและโค้งลาด ด้านบนของศีรษะขรุขระกว่า เมื่อมองจากด้านบนจะเห็นเป็นรูปสามเหลี่ยม ท้ายทอยแหลมเป็นโค้ง 3 โค้ง โดยส่วนกลางยื่นยาวมากที่สุด ลำตัวยาว ครีบหลังและครีบก้นยาว ลำตัวด้านบนมีสีน้ำตาลคล้ำอมเหลือง และมีลายแต้มแบบลายหินอ่อนบนลำตัว  แก้มและท้องสีจาง ที่โคนครีบหางมีแถบตามแนวตั้งสีจาง ซึ่งเป็นลักษณะสำคัญของปลาชนิดนี้ ครีบมีสีเข้ามกว่าลำตัวเล็กน้อย บางตัวอาจมีขอบครีบสีแดง

นับเป็นปลาที่ขนาดใหญ่สุดในสกุล *[[Clarias]]* ขนาดเมื่อโตเต็มที่ยาวได้ถึง 1.70 เมตร 

เป็นปลาพื้นเมืองของทวีปแอฟริกา พบได้ในตอนเหนือและตอนตะวันออกของทวีป สำหรับในประเทศไทยได้ถูกนำเข้ามาในปี พ.ศ. 2528 โดยเอกชนบางรายในจังหวัดหนองคายและอุบลราชธานี โดยนำเข้ามาจากประเทศลาวเพื่อเลี้ยงไว้ดูเล่น เนื่องจากมีขนาดลำตัวใหญ่กว่าปลาดุกทั่วไป ต่อมากรมประมงได้นำมาทดลองผสมข้ามพันธุ์กับปลาดุกอุย (*C. macrocephalus*) พบว่าลูกผสมระหว่างพ่อปลาดุกแอฟริกาและแม่ปลาดุกอุยมีผลการรอดสูง และมีการเจริญเติบโตเร็วที่สุด เนื้อมีรสชาติที่ดีขึ้น จึงส่งเสริมและแพร่วิธีการเพาะขยายพันธุ์และเลี้ยงดูสู่เกษตรกรอย่างกว้างขวาง จนปัจจุบันนี้ กลายเป็นปลาเศรษฐกิจที่ได้รับความนิยมชนิดหนึ่งของไทย และเรียกชื่อลูกปลาผสมนี้ว่า "ปลาดุกบิ๊กอุย" 

แต่ในปัจจุบัน สถานะของปลาดุกแอฟริกาในประเทศไทย จากบางส่วนได้หลุดรอดและถูกปล่อยลงสู่แหล่งน้ำธรรมชาติ ทำให้เป็นสิ่งมีชีวิตต่างถิ่นชนิดหนึ่งที่คุกคามการอยู่รอดสัตว์น้ำพื้นเมืองของไทย

สำหรับชื่ออื่น ๆ ที่เรียกปลาดุกแอฟริกา ก็ได้แก่ "ปลาดุกรัสเซีย", "ปลาดุกเทศ" เป็นต้น

## อ้างอิง
* ปลาดุกรัสเซีย (alien specie) เลี้ยงได้อย่างปลอดภัยจริงหรือไม่

## แหล่งข้อมูลอื่น
* รูปและข้อมูลปลาดุกแอฟริกา

หมวดหมู่:ปลาดุก
ดุกแอฟริกา
ดุกแอฟริกา
ดุกแอฟริกา
หมวดหมู่:ชนิดพันธุ์ต่างถิ่น
ปลาสลิด

**ปลาสลิด** เป็นปลาน้ำจืดชนิดหนึ่ง มีชื่อวิทยาศาสตร์ว่า *Trichogaster pectoralis* ในวงศ์ปลากัด ปลากระดี่ (Osphronemidae) มีรูปร่างคล้ายปลากระดี่หม้อ (*T. trichopterus*) ซึ่งเป็นปลาในสกุลเดียวกัน แต่มีลำตัวที่หนาและยาวกว่า หัวโต ครีบหลังในตัวผู้มีส่วนปลายยื่นยาวเช่นเดียวกับครีบก้น ครีบอกใหญ่ ตาโต ปากเล็กอยู่สุดปลายจะงอยปาก ครีบหางเว้าตื้นปลายมน ตัวมีสีเขียวมะกอกหรือสีน้ำตาลคล้ำ มีแถบยาวตามลำตัวตั้งแต่ข้างแก้มจนถึงกลางลำตัวสีดำ และมีแถบเฉียงสีคล้ำตลอดแนวลำตัวด้านข้างและหัว ครีบมีสีคล้ำ 

ขนาดโดยเฉลี่ย 10–16 เซนติเมตร พบขนาดใหญ่สุดถึง 25 เซนติเมตร นับเป็นปลาในสกุล *[[Trichopodus]]* ที่ใหญ่ที่สุด

มีถิ่นอาศัยในแหล่งน้ำนิ่งที่มีพืชน้ำและหญ้ารกริมตลิ่งของภาคกลาง ภาคอีสาน และภาคใต้ของประเทศไทย นอกจากนี้ยังพบในประเทศรอบข้าง 

พฤติกรรมในการสืบพันธุ์เริ่มขึ้นในระหว่างเดือนเมษายนถึงสิงหาคม โดยจะวางไข่โดยการก่อหวอดตามผิวน้ำติดกับพืชน้ำหรือวัสดุต่าง ๆ มักวางไข่ในช่วงกลางวันที่มีแดดรำไร หลังวางไข่เสร็จแล้วตัวพ่อปลาจะเป็นผู้ดูแลไข่จนฟักเป็นตัว ตัวเมียวางไข่ครั้งละ 4,000–10,000 ฟอง ในการเลี้ยงทางเศรษฐกิจนิยมให้เป็นการผสมพันธุ์หมู่

ปลาสลิดเป็นปลาน้ำจืดเศรษฐกิจที่สำคัญอีกชนิดหนึ่งของไทย นิยมแปรรูปเป็นปลาแห้งหรีอปลาเค็ม โดยเกษตรกรจะเลี้ยงในบ่อดิน โดยฟันหญ้าให้เป็นปุ๋ยและเกิดแพลงก์ตอนเพื่อเป็นอาหารปลา โดยพื้นที่เลี้ยงปลาสลิดที่เป็นที่รู้จักกันดี คือ อำเภอบางบ่อและอำเภอบางพลี จังหวัดสมุทรปราการ ที่เรียกว่า "ปลาสลิดบางบ่อ" นอกจากนี้ยังมีอีกแหล่งหนึ่งที่เคยมีชื่อในอดีต คือที่ตำบลดอนกำยาน อำเภอเมืองสุพรรณบุรี จังหวัดสุพรรณบุรี แต่ปัจจุบันพื้นที่เลี้ยงที่ใหญ่ที่สุดอยู่ที่อำเภอบ้านแพ้ว จังหวัดสมุทรสาคร

มีชื่อเรียกในภาษามลายูว่า *เซอปัตซียัม* ภาษาอังกฤษเรียกว่า "ปลากระดี่หนังงู" (Snakeskin gourami) และมีชื่อเรียกในราชาศัพท์อีกว่า "ปลาใบไม้" ทั้งนี้เนื่องจากคำว่า "สลิด" เพี้ยนมาจากคำว่า "จริต" พระบาทสมเด็จพระจอมเกล้าเจ้าอยู่หัวจึงได้ทรงแนะนำให้เรียกปลาสลิดในหมู่ราชบริพารว่า "ปลาใบไม้" เพราะทรงเห็นว่ามีรูปร่างเหมือนใบไม้ 

ปัจจุบัน ยังมีการเพาะเลี้ยงเป็นปลาสวยงาม เช่นเดียวกับปลากระดี่นาง ปลากระดี่หม้อ และปลากระดี่มุก 

## อ้างอิง

## แหล่งข้อมูลอื่น
*
*
*
*

หมวดหมู่:การเลี้ยงปลา
สลิด
สลิด
สลิด
สลิด
หมวดหมู่:สัตว์น้ำประจำจังหวัดของไทย
ปลากระดี่หม้อ

left|thumb|310x310px|กระดี่หม้อพบบริเวณแหล่งน้ำนิ่งใกล้ป่าพรุ ในอำเภอระแงะ จังหวัดนราธิวาส โดยนายแพทย์วรกานต์ รุ่งประเสริฐ
**ปลากระดี่หม้อ** ปลาน้ำจืดชนิดหนึ่ง มีชื่อวิทยาศาสตร์ว่า *Trichopodus trichopterus* ในวงศ์ปลากัด ปลากระดี่ (Osphronemidae) มีรูปร่างคล้ายปลากระดี่นาง (*T. microlepis*) ซึ่งเป็นปลาที่อยู่ในสกุลเดียวกัน แต่กระดี่หม้อมีรูปร่างป้อมกว่า ส่วนท้ายไม่เรียวเล็ก หัวเล็ก ตาเล็ก ปากเล็กอยู่ปลายสุดของจะงอยปาก ลำตัวแบนข้างเล็กน้อย ส่วนหลังยกสูงเล็กน้อย ครีบอกเล็ก ครีบท้องเป็นเส้นยาว ครีบหางเว้าตื้นปลายใน เกล็ดมีขนาดใหญ่ ตัวมีสีเทาอมสีฟ้าหรือสีคล้ำตามแนวพาดขวางหรือพาดเฉียง ตลอดลำตัวด้านข้างหลายแถบรวมถึงที่ข้างแก้มกลางลำตัวด้านข้างและโคนครีบหางมีจุดสีดำขนาดใหญ่แห่งละจุด  ครีบก้นมีจุดประสีส้มหรือเหลือง ขอบครีบสีเหลือง ครีบอื่นสีใส ครีบหางใสมีสีประคล้ำ 

ขนาดโดยเฉลี่ยมีความยาวประมาณ 8-10 เซนติเมตร พบใหญ่สุดคือ 15 เซนติเมตร

ปลากระดี่หม้อเป็นปลาที่มีสีสันต่างตากหลากหลายกันออกไปตามพันธุกรรมและถิ่นที่อยู่อาศัย จึงมีหลากสีมาก เช่น ปลาที่พบในพื้นที่ภาคใต้จะมีลำตัวสีฟ้าเข้มกว่าปลาที่พบในที่อื่น  นอกจากนี้ยังมีที่พบสีออกเหลืองทองหรือออกขาวนวลด้วย แต่ปลาที่พบโดยทั่วไปมักมีลำตัวออกสีน้ำตาลใส

เป็นปลาที่พบได้ในแหล่งน้ำนิ่งทุกภาคของประเทศไทยและประเทศเพื่อนบ้านในภูมิภาคนี้ จัดเป็นปลาสกุล *[[Trichopodus]]* ที่พบชุกชุมที่สุด

นิยมบริโภคในท้องถิ่น เช่นเดียวกับปลาสลิด (*T. pectoralis*) และปลากระดี่นาง นอกจากนี้ยังนิยมเลี้ยงเป็นปลาสวยงามอีกด้วย 

มีชื่อเรียกในภาษาอีสานว่า "กระเดิด" หรือ "เดิด" ภาษาเหนือเรียก  "สลาก" หรือ "สลาง"  ชื่อในภาษาอังกฤษเรียกว่า "กระดี่สามจุด" (Three spot gourami) หมายถึง จุดดำสองจุดใหญ่ตามลำตัวและนับลูกตาด้วย  ชื่อที่นิยมเรียกกันในแวดวงปลาสวยงามคือ "กระดี่นางฟ้า"

## อ้างอิง

## แหล่งข้อมูลอื่น
* รูปและข้อมูลปลากระดี่หม้อ

หมวดหมู่:สกุลปลากระดี่
กระดี่หม้อ
กระดี่หม้อ
กระดี่หม้อ
กอลล์

**กอลล์** (), **คาลละ** () หรือ **กาลิ** () เป็นเมืองที่ตั้งอยู่ทางตะวันตกเฉียงใต้ปลายแหลมสุดของประเทศศรีลังกา ห่างจากนครโคลัมโบไปทางทิศใต้ประมาณ 119 กิโลเมตร กอลล์เป็นที่รู้จักในชื่อ Gimhathiththa ก่อนที่ชาวโปรตุเกสจะมาถึงในคริสต์ศตวรรษที่ 16 ที่เป็นเมืองท่าของเกาะ กอลล์พัฒนาถึงจุดสูงในคริสต์ศตวรรษที่ 18 ก่อนที่ชาวอังกฤษจะมาถึง ที่พวกเขาพัฒนาอ่าวท่าเรือที่โคลอมโบ แม่น้ำสายหลักคือแม่น้ำคิง (Gin) ที่เริ่มจาก Gongala Kanda และผ่านหมู่บ้านอย่างเช่น Neluwa, Nagoda, Baddegama, Thelikada, Wakwella จนบรรจบกับทะเลที่ Ginthota ใน Wakwella สะพานที่ข้ามแม่น้ำที่นี่ถือเป็นสะพานที่ยาวที่สุดในศรีลังกา

เมื่อวันที่ 26 ธันวาคม ค.ศ. 2004 เมืองได้รับความเสียหายจากเหตุการณ์แผ่นดินไหวในมหาสมุทรอินเดีย พ.ศ. 2547 มีคนตายกว่าพันคนที่เมืองนี้เมืองเดียว

## ภูมิอากาศ

## ตัวนคร

### ย่าน
นครกอลล์มีย่านต่าง ๆ ที่แบ่งออกเป็น 20 ย่าน:

* Gintota
* Dadalla
* Bope
* Kumbalwella
* Madawalamulla
* Deddugoda
* Maitipe
* Dangedara
* Bataganvila
* Sangamiththapura
* Galwadugoda
* Kandewaththa
* Kaluwella
* Galle Town
* Weliwaththa
* Thalapitiya
* Makuluwa
* Milidduwa
* Magalle
* Katugoda
*Imaduwa

## เมืองพี่น้อง
* เวลเซน ประเทศเนเธอร์แลนด์

## อ้างอิง

## แหล่งข้อมูลอื่น
* สภาเทศบาลกอลล์ 

* 
* Old Town of Galle and its Fortifications, UNESCO World Heritage
* Official website of the Sri Lanka Tourism Board

หมวดหมู่:เมืองในประเทศศรีลังกา
หมวดหมู่:แหล่งมรดกโลกในประเทศศรีลังกา
ซัดเดน แอตแทค

**ซัดเดน แอตแทค** (; ) เป็นเกมออนไลน์แนวเกมยิงมุมมองบุคคลที่หนึ่ง ผู้พัฒนาหลักของเกมคือ บริษัท เกมไฮ (GameHi. Inc.) จากประเทศเกาหลีใต้ ซึ่งปัจจุบัน ซัดเดน แอดแทค ได้เปิดให้บริการในประเทศไทยโดยบริษัทเอเชียซอฟท์

## รูปแบบการเล่น

## เนื้อเรื่องย่อ

## แหล่งข้อมูลอื่น
* เว็บไซต์อย่างเป็นทางการในประเทศไทย

หมวดหมู่:เกมออนไลน์
หมวดหมู่:วิดีโอเกมแอ็กชันผจญภัย
หมวดหมู่:วิดีโอเกมที่พัฒนาขึ้นในประเทศเกาหลีใต้
หมาไม้

**หมาไม้** () เป็นสัตว์เลี้ยงลูกด้วยน้ำนมชนิดหนึ่งในอันดับสัตว์กินเนื้อ  มีรูปร่างคล้ายพญากระรอกดำ (*Ratufa bicolor*) มีลักษณะเด่นคือ ตั้งแต่ใต้คอลงไปถึงหน้าอกมีสีเหลือง ส่วนหัวด้านบนมีสีดำ ขาสั้นเมื่อเทียบกับขนาดตัว ตัวผู้มีฟันเขี้ยวขนาดใหญ่กว่าตัวเมีย หางยาวพอ ๆ กับความยาวลำตัว หมาไม้ชนิดย่อยที่อาศัยอยู่ทางภาคเหนือของทวีปเอเชียจะมีขนาดใหญ่กว่าชนิดที่อาศัยอยู่ใกล้เส้นศูนย์สูตร

มีความยาวลำตัวและหัว 45 – 60 เซนติเมตร ความยาวหาง 38 – 43 เซนติเมตร น้ำหนัก 2 – 3 กิโลกรัม

หมาไม้เป็นสัตว์ที่มีกลิ่นตัวแรงมาก มีความคล่องแคล่วปราดเปรียวมาก สามารถหากินได้ทั้งบนต้นไม้และพื้นดิน กินอาหารได้หลากหลายประเภททั้งพืชและสัตว์ ทั้งสัตว์ฟันแทะ, แมลง, สัตว์เลื้อยคลาน, นก หรือ ไข่นก บางครั้งอาจเข้ามาหาอาหารที่นักท่องเที่ยวป่าทิ้งไว้ตามเต๊นท์ นอกจากนี้ยังสามารถกินผึ้งและน้ำผึ้งเหมือนหมีได้อีกด้วย มักหากินในเวลากลางวัน แต่บางครั้งอาจหากินในเวลากลางคืน มักจะหากินแต่เพียงลำพังหรือเป็นคู่ไม่มากกว่านั้น หมาไม้ตัวเมียจะตั้งท้องนาน 220 – 290 วัน ออกลูกครั้งละ 3 – 5 ตัว อายุขัยในสถานที่เลี้ยงประมาณ 14 ปี 

เป็นสัตว์ที่มีการกระจายพันธุ์ตั้งแต่ทางตะวันออกของอัฟกานิสถาน, ภาคเหนือของปากีสถาน, รัฐแคชเมียร์และรัฐอัสสัมของอินเดีย, ภาคเหนือของพม่า, ภาคใต้และภาคตะวันออกของจีน, ไต้หวัน, ไทย, ลาว, ตอนเหนือของกัมพูชา, ภาคเหนือและภาคกลางของเวียดนาม, มาเลเซีย, เกาะสุมาตราและเกาะบอร์เนียว

สถานะของหมาไม้ตามพระราชบัญญัติสงวนและคุ้มครองสัตว์ป่า พุทธศักราช 2535 จัดเป็นสัตว์ป่าคุ้มครอง 

## อ้างอิง

## แหล่งข้อมูลอื่น

หมวดหมู่:สัตว์ป่าคุ้มครอง
หมวดหมู่:สกุลหมาไม้
ห
ห
ห
ห
จาโกโม เลโอปาร์ดี

**จาโกโม ตัลเดการ์โด ฟรันเชสโก ดี ซาเลส ซาเวรีโอ ปีเอโตร เลโอปาร์ดี** (; 29 มิถุนายน ค.ศ. 1798 - 14 มิถุนายน ค.ศ. 1837) เป็นกวี นักเขียน นักปรัชญา และนักภาษาศาสตร์ชาวอิตาลี ผลงานของเขามีแนวคิดทางด้านประวัติศาสตร์และความเป็นจักรวาล ขณะเดียวกันก็มีความสวยงาม เมื่ออายุเพียง 17 ปีเขาได้เขียนเรื่อง *L'appressamento della morte* ซึ่งเป็นบทกวีเกี่ยวกับประสบการณ์แห่งความตาย อันเป็นสิ่งที่เลโอปาร์ดีเห็นว่าเป็นความสงบสบาย ยุคของผลงานสำคัญของเขาเริ่มตั้งแต่ ค.ศ. 1818 จากผลงานเรื่อง *All'Italia and Sopra il monumento di Dante* ซึ่งโดดเด่นในแง่มุมเกี่ยวกับชีวิต

## แหล่งข้อมูลอื่น
* รวมบทกวีของเลโอปาร์ดี 

หมวดหมู่:นักเขียนชาวอิตาลี
หมวดหมู่:นักปรัชญาชาวอิตาลี
หมวดหมู่:บุคคลจากแคว้นมาร์เค
อาลฟงส์ เดอ ลามาร์ตีน

thumb|Alphonse de Lamartine, ca.1865
**อาลฟงส์ มารี หลุยส์ เดอ พรา เดอ ลามาร์ตีน** (; 21 ตุลาคม ค.ศ. 1790 - 28 กุมภาพันธ์ ค.ศ. 1869) เป็นนักเขียน กวี และนักการเมืองชาวฝรั่งเศส มีชื่อเสียงจากบทกวีกึ่งอัตชีวประวัติเรื่อง "Le Lac" ("The Lake") ที่พรรณนาถึงความรักอันแรงกล้าจากมุมมองของบุรุษผู้เป็นทุกข์จากความสูญเสีย ลามาร์ตีนมีความเชี่ยวชำนาญในการเลือกใช้ถ้อยคำในบทกวีภาษาฝรั่งเศส และเป็นหนึ่งในบรรดานักเขียนชาวฝรั่งเศสจำนวนไม่มากที่นำงานเขียนมาใช้ในแวดวงการเมือง เขาเขียนเรื่อง *Histoire des Girondins* ในปี ค.ศ. 1847 เป็นการยกย่องกลุ่มการเมือง Girondist

ถือกันว่าลามาร์ตีนเป็นกวียุคจินตนิยมคนแรกของฝรั่งเศส (แม้ว่า Charles-Julien Lioult de Chênedollé จะเริ่มงานกวีจินตนิยมร่วมยุคสมัยเดียวกัน) และถือว่าเป็นผู้มีอิทธิพลสำคัญของงานของ Paul Verlaine และกลุ่มศิลปินสัญลักษณ์นิยม (Symbolism)

## แหล่งข้อมูลอื่น
* รวมผลงานของลามาร์ตีน ที่โครงการกูเต็นเบิร์ก

หมวดหมู่:นักเขียนชาวฝรั่งเศส
หมวดหมู่:ผู้เขียนอัตชีวประวัติชาวฝรั่งเศส
หมวดหมู่:บุคคลจากจังหวัดโซเนลัวร์
ทอฟฟี

**ทอฟฟี่** () หรือ **ลูกกวาด** เกิดจากการเดือดของกากน้ำตาลหรือน้ำตาล ควบคู่ไปกับเนย และในบางครั้งอาจมีแป้งด้วย โดยจะต้องมีอุณหภูมิความร้อนประมาณ 150-160 องศาเซลเซียส (302-310 องศาฟาเรนไฮต์) ในการเตรียมอาหารบางครั้งทอฟฟี่ถูกจัดไว้ควบคู่กับมะพร้าวหรือลูกเกด

## ดูเพิ่ม
* คาราเมล

## อ้างอิง

* 


หมวดหมู่:ขนมหวาน
ปลาตะกรับ

*สำหรับปลาตะกรับอย่างอื่น ดูที่: [[ตะกรับ (แก้ความกำกวม)|ปลาตะกรับ]]*

**ปลาตะกรับ** () เป็นปลาน้ำเค็มชนิดหนึ่ง ในวงศ์ปลาตะกรับ (Scatophagidae) มีรูปร่างสั้น ด้านข้างแบนและกว้างมาก หัวทู่ ปากเล็ก หางมน เกล็ดเป็นแบบสากขนาดเล็ก สีพื้นลำตัวมีสีแตกต่างกันมากอาจเป็นสีเขียว สีเทา หรือสีน้ำตาล ครึ่งบนของลำตัวสีเข้มกว่าและมีแถบสีเทาเข้มหรือดำพาดขวางหลายแนวและแตกเป็นจุดที่ด้านล่างหรือเป็นแต้มเป็นจุดทั่วตัวดูคล้ายเสือดาว ครีบต่าง ๆ มีสีเหลืองอ่อนอมเทา  

ปลาตัวผู้จะมีหน้าผากโหนกนูนกว่าตัวเมียแต่ขนาดลำตัวจะเล็กกว่าเล็กน้อย เส้นก้านครีบหลังชิ้นที่ 4 จะยาวที่สุด ขณะที่ตัวเมียเส้นก้านครีบหลังเส้นที่ 3 จะยาวที่สุด ก้านครีบแข็งที่หลังรวมถึงที่ท้องมีความแข็งและมีพิษแบบอ่อน ๆ เป็นอันตรายได้เมื่อไปสัมผัสถูกก่อให้เกิดความเจ็บปวด บริเวณส่วนหัวของตัวเมียบางตัวจะเป็นสีแดง โดยลักษณะดังกล่าวจะเห็นได้ชัดเจนเมื่อปลามีความยาวมากกว่า 4 นิ้วขึ้นไป ขนาดเมื่อโตเต็มที่ยาวได้ถึง 38 เซนติเมตร

ปลาตะกรับเป็นปลาทะเลที่สามารถปรับตัวให้อาศัยอยู่ในน้ำกร่อยหรือน้ำจืดสนิทได้ โดยปกติจะอาศัยอยู่ตามชายฝั่งทะเลใกล้ปากแม่น้ำหรือป่าชายเลน มีการกระจายพันธุ์กว้างขวางตั้งแต่ตะวันออกกลาง เอเชียตะวันออกเฉียงใต้ เอเชียตะวันออก ไปจนถึงเขตโอเชียเนีย

สำหรับปลาในบางพื้นที่มีความหลากหลายทางสีมาก เช่น ปลาบางกลุ่มจะมีลายพาดสีดำเห็นชัดเจนตั้งแต่ส่วนหัว และลำตัวมีสีแดงเข้มจนเห็นได้ชัด ถูกจัดให้เป็นชนิดย่อยที่มีชื่อเรียกว่า "ปลาตะกรับหน้าแดง" (*S. a.* var. rubifrons)

เป็นปลาที่อาศัยอยู่เป็นกลุ่ม กินอาหารได้ทั้งพืชน้ำและสัตว์น้ำขนาดเล็ก นิยมตกเป็นเกมกีฬาและใช้รับประทานเป็นอาหารเป็นที่นิยมอย่างมากโดยเฉพาะในภาคใต้ สามารถนำไปปรุงเป็นแกงส้มแต่เมื่อรับประทานต้องระวังก้านครีบ นอกจากนี้ยังนิยมเลี้ยงเป็นปลาตู้สวยงามอีกด้วย โดยในที่เลี้ยง ปลาตะกรับเป็นปลาที่สามารถทำความสะอาดตู้ได้เป็นอย่างดี เพราะสามารถกินตะไคร่น้ำและสาหร่ายบางชนิดได้ แต่เป็นปลาที่มีนิสัยก้าวร้าวพอสมควร ปัจจุบันกรมประมงสามารถเพาะขยายพันธุ์ได้แล้วด้วยวิธีการผสมเทียม โดยฤดูผสมพันธุ์มีตั้งแต่เดือนสิงหาคมถึงพฤษภาคมของปีถัดไป

ชื่ออื่น ๆ เรียกว่า "ปลากระทะ" หรือ "ปลาแปบลาย" ในภาษาใต้เรียกว่า "ปลาขี้ตัง" และชื่อในแวดวงปลาสวยงามจะเรียกว่า "ปลาเสือดาว" ตามลักษณะลวดลายบนลำตัว แต่ปลาตะกรับมีครีบหลังและครีบก้นที่มีหนามแหลมซึ่งอาจแทงถูกมือมนุษย์ได้ โดยมักจะเกิดขึ้นเมื่อปลดปลาออกจากเครื่องมือประมง แต่ก่อให้เกิดพิษน้อยมาก

## อ้างอิง

## แหล่งข้อมูลอื่น

ตะกรับ
ตะกรับ
ตะกรับ
ตะกรับ
ตะกรับ
ตะกรับ
ตะกรับ
ตะกรับ
หมวดหมู่:สัตว์น้ำประจำจังหวัดของไทย
เซ็ชโชและคัมปากุ

right|thumb|ธงราชวงศ์สำหรับผู้สำเร็จราชการ 

ในประวัติศาสตร์ญี่ปุ่น  เป็นยศของผู้สำเร็จราชการแทนพระองค์ สำหรับจักรพรรดิที่ยังทรงพระเยาว์เกินกว่าจะปกครองก่อนที่พระองค์จะเจริญพรรษาพอที่จะปกครองประเทศ เซ็ชโชจะว่าราชการแทน และ  เป็นตำแหน่งผู้สำเร็จราชการสำหรับจักรพรรดิที่ทรงเจริญพระชนพรรษาแล้ว โดยอ้างว่าพระจักรพรรดิทรงไม่รู้เรื่องงานบริหารประเทศ จึงต้องให้คัมปากุ คอยช่วยบริหารจัดการ ตลอดสมัยเฮอัง อำนาจการบริหารประเทศอยู่ในสองตำแหน่งนี้ คือ เซ็ชโช และคัมปากุตลอด 500 ปี ผูกขาดโดยคนของตระกูลฟูจิวาระ และสายย่อยของตระกูลนี้ตลอด โดยเราจะเรียกตระกูลเหล่านี้ว่าเซ็กกัง หรือตระกูลผู้สำเร็จราชการนั่นเอง ภายหลังจากสมัยเฮอังอำนาจอยู่ในมือของรัฐบาลทหาร โดยโชกุนปกครองประเทศแทน โดยผู้สำเร็จราชการของโชกุนจะเรียกว่า 

## ที่มาและความสำคัญในประวัติศาสตร์
ในอดีตนั้นสมาชิกของพระราชวงศ์ จะเป็นผู้ดำรงตำแหน่งเซ็ชโชเอง เช่น จักรพรรดิโอจิน เมื่อทรงพระเยาว์พระราชมารดาของพระองค์จักรพรรดินีจินกู เป็นปกครองประเทศแทน แต่ก็ยังไม่เป็นที่แน่ชัด โดยเซ็ชโชคนแรกของญี่ปุ่นคือ เจ้าชายโชโตกุ ผู้สำเร็จราชการใน จักรพรรดินีซูอิโกะ

ตระกูลฟูจิวาระเป็นตระกูลหลักที่ผูกขาดตำแหน่งเซ็ชโชและคัมปากุ โดยส่วนมากจะถูกผูกขาดโดยฟูจิวาระสายฮอกเกะ(สายเหนือ) โดยคนแรกคือ ฟูจิวาระ โนะ โยชิฟูซะ
ในปี ค.ศ. 858 ฟูจิวาระ โนะ โยชิฟูซะ ได้เป็นเซ็ชโชคนแรกที่ไม่ได้มาจากราชวงศ์ ในปี ค.ศ. 876 ฟูจิวาระ โนะ โมโตซูเนะ หลานชายและบุตรบุญธรรมของโยชิฟูซะ ได้สถาปนาตนเองเป็นคัมปากุคนแรก

หลังจากฟูจิวาระ โนะ มิจินางะ และ ฟูจิวาระ โนะ โยริมิจิ นั้นในศตวรรษที่ 12 ได้มีตระกูลใหม่ๆซึ่งเป็นเชื้อสายของตระกูลฟูจิวาระ เข้ามาครองสองตำแหน่งนี้แทนหลังจากการเสียชีวิตของ ฟูจิวาระ โนะ โยริมิจิคือ ตระกูลโคโนเอะ ตระกูลคูโจ ตระกูลอิจิโจ ตระกูลทากัตสึกาซะ และ ตระกูลนิโจ โดยตระกูลโคโนเอะและตระกูลคูโจได้สืบเชื้อสายจากฟูจิวาระ โนะ ทาดามิจิ ส่วนตระกูลอื่น ๆ ทั้งสามนั้นแยกออกมาจากสองตระกูลนี้ และผูกขาดสองตำแหน่งนี้กันจนถึงสมัยเมจิ

สำนักคัมปากุได้ล่มสลายลงหลังจากการมีนายกรัฐมนตรี คนแรกในสมัยเมจิ จักรพรรดิเมจิได้สั่งปิดสำนักคัมปากุลง ในปัจจุบันภายใต้กฎของราชสำนักพระจักรพรรดิตำแหน่งเซ็ชโช ต้องจำกัดให้เฉพาะบุคคลในราชวงศ์เท่านั้น เช่น สมเด็จพระจักรพรรดิโชวะในสมัยที่ยังทรงเป็น เจ้าชายฮิโรฮิโตะ ทรงเป็นผู้สำเร็จราชการแทน สมเด็จพระจักรพรรดิไทโช พระบิดาที่ประชวร ส่งผลให้เหล่าตระกูลเซ็สกังทั้งหลายหมดความสำคัญลงไป

## รายชื่อเซ็ชโชและคัมปากุ

หมวดหมู่:ตระกูลฟูจิวาระ
หมวดหมู่:ราชสำนักญี่ปุ่น

หมวดหมู่:เซ็สกัง
หมวดหมู่:บรรดาศักดิ์ญี่ปุ่น
ภาษาอ็อบเจกทีฟ-เจ

**ภาษาอ็อบเจกทีฟ-เจ** () พัฒนาขึ้นเพื่อใช้ใน Cappuccino สำหรับใช้ทำ web application ภาษาอ็อบเจกทีฟ-เจ มีลักษณะวากยสัมพันธ์คล้ายคลึงกับภาษาอ็อบเจกทีฟ-ซี แต่ใช้ ECMAScript หรือ JavaScript แทนส่วนที่เป็นภาษาซี ภาษาอ็อบเจกทีฟ-เจ ในแบบที่ใช้บนเว็บจะใช้ runtime ที่พัฒนาเลียนแบบ Objective-C runtime โดยตัวโปรแกรมจะใช้ชุดคำสั่งภาษา ECMAScript คอมไพล์ชุดคำสั่งภาษาอ็อบเจกทีฟ-เจ เป็น ECMAScript ก่อน ทั้งนี้ นอกจากใช้ในการทำเว็บแอปพลิเคชันแล้ว ยังมีการเริ่มใช้ภาษาอ็อบเจกทีฟ-เจเพื่องาน application scripting ด้วย 

หมวดหมู่:ภาษาโปรแกรมเชิงวัตถุ
ตัวอ่อน

[thumb|ภาพขยายของตัวอ่อน ''[Proserpinus proserpina*]]

*'ตัวอ่อน*' ()  เป็นระยะที่ยังเจริญไม่เต็มวัยระยะหนึ่งของ[[สัตว์]] ซึ่งต้องผ่านกระบวนการ[[เมตามอร์โฟซิส]]ก่อนเป็น[[ตัวเต็มวัย]] สัตว์ที่มี[[Developmental biology|พัฒนาการ]]แบบอ้อม (indirect development) เช่น [[แมลง]] [[สัตว์ครึ่งบกครึ่งน้ำ]] หรือ[[Cnidaria|ไนดาเรียน]]มักมีระยะตัวอ่อนอยู่ใน[[Biological life cycle|วงจรชีวิต]]ด้วย

ลักษณะของตัวอ่อนมักจะต่างจากตัวเต็มวัยมาก (ดังเช่น[[หนอนผีเสื้อ]]กับ[[ผีเสื้อ (แมลง)|ผีเสื้อ]]) อีกทั้งมีโครงสร้างและอวัยวะที่ต่างออกไป ซึ่งไม่ปรากฏในตัวเต็มวัย อาหารการกินก็อาจต่างกันด้วย

ตัวอ่อนมักมีการปรับเปลี่ยนเพื่ออยู่ในสิ่งแวดล้อมที่ต่างจากของตัวเต็มวัย ตัวอ่อนบางชนิดเช่น[[ลูกอ๊อด]]อาศัยอยู่ในแหล่งน้ำแทบจะตลอด แต่สามารถอาศัยอยู่นอกแหล่งน้ำได้เมื่อเจริญเป็น[[กบ]]ตัวเต็มวัย ตัวอ่อนจะได้รับที่หลบภัยจากผู้ล่าและลดการแข่งขันแย่งทรัพยากรกับประชากรตัวเต็มวัย จากการที่อาศัยในสิ่งแวดล้อมที่ต่างกัน

สัตว์ในระยะตัวอ่อนจะกินอาหารเพื่อเตรียมพร้อมสำหรับการเปลี่ยนผ่านไปสู่ตัวเต็มวัย สิ่งมีชีวิตบางชนิดเช่น[[Polychaete|โพลีคีต]]และ[[เพรียง]]มีตัวเต็มวัยที่ไม่สามารถเคลื่อนที่แต่มีตัวอ่อนที่เคลื่อนที่ได้ และใช้ระยะตัวอ่อนเพื่อแพร่กระจายตัว

ตัวอ่อนบางชนิดต้องอาศัยตัวเต็มวัยคอยป้อนอาหารให้ แมลงพวก [[Hymenoptera]] ที่มีกลุ่มสังคมแท้หลายชนิดมีตัวอ่อนที่ตัวเมียวรรณะคนงาน (worker) คอยป้อนอาหารให้ [[Ropalidia marginata|ต่อกระดาษ]] (*Ropalidia marginata'') ตัวผู้สามารถทำหน้าที่ป้อนอาหารตัวอ่อนได้แต่ประสิทธิภาพด้อยกว่า โดยใช้เวลามากกว่าในการให้อาหารแต่ตัวอ่อนกลับได้อาหารปริมาณน้อยกว่า

## อ้างอิง

หมวดหมู่:ชีววิทยาการเจริญ
มิจฉาวณิชชา

**มิจฉาวณิชชา** คือ การค้าขายที่ผิด หรือไม่ชอบธรรม หมายถึง บุคคลไม่ควรค้าขาย สิ่งเหล่านี้ ซึ่งถือว่าเป็นอันตรายต่อเพื่อนมนุษย์ต่อสัตว์และต่อสภาพแวดล้อม ประกอบด้วย

#สัตถวณิชชา คือ การขายอาวุธ อันเป็นอุปกรณ์ซึ่งมีไว้ประทุษร้าย เชื่อว่า คือสิ่งที่ได้ชื่อว่า อาวุธทุกชนิด เช่น อาวุธปืน อาวุธเคมี ระเบิด นิวเคลียร์ อาวุธอื่น ๆ เป็นต้น อาวุธเหล่านี้หากมีเจตนาเพื่อทำร้ายกัน จะก่อให้เกิดการทำลายล้างซึ่งกันและกัน เป็นการทำลายสันติภาพและมิตรภาพ
#สัตตวณิชชา หมายถึง การค้าขายมนุษย์ อันหมายถึงการจ้างวานแลกเปลี่ยนด้วยเงินทองเพื่อสำเร็จความพอใจที่เนื่องด้วยชีวิตมนุษย์ เช่น การซื้อประเวณี ตลอดถึงการค้าขายเด็ก การค้าทาส ตลอดจนการใช้แรงงานเด็กและสตรีอย่างทารุณเพื่อผลกำไร  
#มังสวณิชชา หมายถึง ค้าขายสัตว์เป็นที่ยังมีชีวิต สำหรับฆ่าเพื่อเป็นอาหารส่งเสริมทารุณกรรมและเป็นการส่งเสริมให้ทำผิดศีลข้อที่ 1 คือการฆ่าสัตว์ตัดชีวิต
#มัชชวณิชชา หมายถึง การค้าขายสุราและของมึนเมา โดยการกล่าวครอบคลุมหลักการถึงการไม่ให้ค้าขายสารเสพติดทุก ๆ ชนิด 
#วิสวณิชชา หมายถึง การค้าขายยาพิษ ซึ่งเป็นอันตรายต่อผู้ใช้ รวมทั้งสารเคมีที่อันตรายต่อชีวิต คน, สัตว์

## อ้างอิง

หมวดหมู่:คำศัพท์ศาสนาพุทธ
บิกแบนด์

**บิ๊กแบนด์** () เป็นลักษณะการรวมกันของการเล่นดนตรีในดนตรีแจ๊ส ได้รับความนิยมในยุคสวิง ต้นทศวรรษ 1930 จนถึงปลายยุค 1940 บิ๊กแบนด์โดยทั่วไปมักประกอบด้วยนักดนตรีประมาณ 12 ถึง 25 คน เล่นเครื่องดนตรีแซกโซโฟน, ทรัมเป็ต, ทรอมโบน และเครื่องให้จังหวะ

คำว่า แจ๊สแบนด์, สเตจแบนด์, แจ๊สออร์เคสตร้า, โซไซตีแบนด์ และแด๊นสแบนด์ อาจมีใช้อธิบายถึงบิ๊กแบนด์ก็ได้ 

## อ้างอิง

หมวดหมู่:กลุ่มดนตรี